Χορτόσουπα με αυγά μελάτα
Μια ρουστίκ χορτόσουπα, θρεπτική και αναζωογονητική. Αν θέλουμε, σερβίρουμε με μελάτα αυγά κομμένα στη μέση.
1 καρότο, σε λεπτές φέτες , 2 πράσα, σε λεπτές φέτες , 1 μέτρια πατάτα, σε μικρά κυβάκια , 1 κρεμμύδι ξερό, σε ψιλά καρέ , 2 μάτσα ανάμεικτα μυρωδικά (καυκαλήθρες, μυρώνια, μαϊντανός, άνηθος, κ.ά.), ψιλοκομμένα , 300 γρ. χόρτα ανάμεικτα, όπως ζοχοί, σπανάκι, σέσκουλα κ.ά., χοντροκομμένα , 2 κουτ. γλυκού ξύσμα λεμονιού, 3-5 κουτ. σούπας χυμός λεμονιού , 4 αυγά βρασμένα, μελάτα (στα 4 λεπτά από το σημείο βρασμού το ασπράδι έχει σφίξει, αλλά ο κρόκος είναι ρευστός) , 60 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τη χορτόσουπα, ξεκινάμε ζεσταίνοντας σε μια κατσαρόλα το ελαιόλαδο σε δυνατή φωτιά και σοτάρουμε όλα τα λαχανικά, τα χόρτα και τα μυρωδικά για περίπου 3-4 λεπτά, μέχρι να μαλακώσουν λίγο και να αρχίσουν να βγάζουν τα υγρά τους.Ρίχνουμε 1.200 ml νερό και αλατοπίπερο και μετριάζουμε τη φωτιά. Μισοσκεπάζουμε την κατσαρόλα και βράζουμε για 30-35 λεπτά, μέχρι να μαλακώσουν καλά τα υλικά.Σερβίρουμε τη σούπα, προσθέτοντας σε κάθε μερίδα από 1 αυγό μελάτο, κομμένο στη μέση, και μπόλικο φρεσκοτριμμένο πιπέρι.
Λαχανικά,Χόρτα , Μυρωδικά,Χορτοφαγικά